OpenLLM-France/wikimedia huggingface dataset:
# Burnot

El Burnot és un petit riu de Bèlgica que neix al Condroz al nucli Saint-Gérard de Mettet, un municipi de la Província de Namur i desemboca al nucli Burnot-Rivière del municipi belga de Profondeville.
El seu cabal mitjà és de 42 m³ amb un màxim de 70 m³ el 2001 i un mínim de 30 m³ el 1997.

## Referències

* ↑ - Etat des lieux du sous-bassin de la Meuse-amont PDF
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Inventari (videojocs)

En els videojocs, l'inventari és el lloc en el qual el personatge controlat pel jugador desa els objectes que té en la seva possessió i una descripció de cadascun d'ells. En alguns casos, els objectes de l'inventari es poden classificar per seccions de manera automàtica o manual. L'inventari pot ser accessible a través d'un menú o, al contrari, ser present en tot moment en una part de la pantalla. Aquesta interfície permet al jugador elegir els objectes que vol utilitzar a cada moment. La multiplicació dels objectes de l'inventari és una manera habitual de fer trampes en els videojocs.

## Referències

* ↑ Roquet, M. «Videojocs, museus i ciències naturals (1): El nexe». Museu de Ciències Naturals de Barcelona, 28 maig 2020. [Consulta: 10 febrer].
* ↑ «Top 50 Games» (en anglès). Pocket Games, 1, estiu-tardor 1999, pàg. 96.
# Trongisvágur

Trongisvágur [ˈtɹɔnʤɪsˌvɔaːvʊɹ] és un poble de l'illa de Suðuroy, a les illes Fèroe. Tenia una població de 527 habitants el 2021. Està situat a la costa est de Suðuroy al fons del Trongisvágsfjørður (fiord). Trongisvágur i els pobles veïns Tvøroyri i Øravík formen un sol municipi amb seu a Tvøroyri. Un riu anomenat Stórá desemboca al sud del poble. La muntanya més alta de Suðuroy, el Gluggarnir de 610 metres l'altura, es troba al sud de Trongisvágur.
No queda clar si el nom de Trong és d'origen nòrdic o gaèlic. Per altra banda, Trungisvágur és una altra versió del topònim. A l'oest del poble surt la carretera 34 que porta al Hvalbiartunnilin, el túnel que connecta Trongisvágur amb Hvalba, El Hvalbiartunnilin, que va ser el primer túnel de carretera de les Illes Fèroe, va ser inaugurat el 1963. El túnel té una longitud de 1450 metres.

## Pavelló esportiu i estadi de futbol

A Trongisvágur, hi ha un pavelló esportiu, una escola i una llarí d'infants. El 17 de novembre de 2011 es va iniciar la construcció d'un nou estadi de futbol per a l'equip local, el TB Tvøroyri, a l'oest de la pista poliesportiva. L'abril de 2012, el camp de futbol es va inaugurar amb el nom de anomenar Fótbóltsvøllurin við Stórá (Estadi del Riu Gran); Stórá significa riu gran en feroès, precisament el nom del riu que passa a poc més de 100 metres del camp. S'havien considerat altres noms per a l'estadi de futbol, com ara Í Stópunum o Undir Brekkum, topònims antics de la zona construïda.

## Turisme

A aproximadament 1 km a l'oest de Trongisvágur s'estén un dels boscos més grans de les Illes Fèroe, el Viðarlundin í Trongisvági. Com tots els boscos o parcs de les Fèroes de fora de la capital, Tórshavn, està tancat per protegir els arbres de les ovelles que busquen menjar. Té una superfície de més de 3 hectàrees i és una destinació turística molt popular amb les seves rutes de senderisme i instal·lacions per a fer barbacoes al costat del riu Rangá.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Fjøll» (en feroès). Arxivat de l'original el 2011-07-20. [Consulta: 4 agost 2019]. «Llista de muntanyes de les Fèroe per alçada»
* ↑ «Yvirlit yvir byggiár og longd» (en feroès). Landsverk. Arxivat de l'original el 2008-12-29. [Consulta: 4 agost 2019]. «Llista de túnels feroesos»
* ↑ «TB Tvöroyri» (en anglès). transfermarkt. [Consulta: 4 agost 2019].
* ↑ «Áargøtan í Trongisvági» (en feroès). Visit Suðuroy. [Consulta: 4 agost 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Trongisvágur a la web Faroeislands.dk.
# Muwatal·lis I

Muwatal·lis I va ser un rei hitita abans del 1400 aC. Era successor de Huzziyas II amb el que no se li coneix relació familiar, tot i que pel seu càrrec de comandant de la guàrdia reial s'ha suposat que tenien algun parentiu.
Portava el títol de Labarnas. El seu nom és tant luvita com hitita, i és possible que el seu significat fos "conquistador". La seva dona es deia Walanni i segurament va ser assassinada en ser enderrocat Muwatallis. Aquest rei va arribar al tron mitjançant un cop d'estat, i va matar el rei anterior. Va governar amb ajuda d'un tal Muwa, cap de la guàrdia reial, amb el que devia tenir algun parentiu, i no va prescindir en el seu govern dels fills del rei enderrocat, Himuilis, cap dels servidors del palau, i Kantuzilis, cap militar. Els dos fills del rei assassinat Huzziyas II, van conspirar contra Muwatal·lis i el van matar, però Muwa va venjar aquesta mort amb ajuda dels hurrites. Tudhalias II, potser fill d'Himuilis, va derrotar Muwa i els seus aliats i va pujar al tron
Durant el seu regnat, Muwatal·lis va imposar tractats als petits regnes de Tegarama, Zazzisa, Alha, Armatana, Arawanna, Ishuwa i d'altres de la regió de l'Alt Eufrates, molts d'ells hurrites que s'havien format durant la crisi hitita que havia durant gairebé un segle, però sobre els que Mitanni no va tardar a imposar el seu domini (després del 1400 aC).

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 13 i 26. ISBN 8446022532.
# Rhipidomys macconnelli

Rhipidomys macconnelli és una espècie de mamífer rosegador de la família dels cricètids. Viu a altituds d'entre 300 i 2.800 msnm al nord del Brasil, l'oest de Guyana i el sud de Veneçuela. Es tracta d'un animal nocturn i arborícola. El seu hàbitat natural són les selves primàries i secundàries. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor de l'explorador britànic Frederick Vavasour McConnell.

## Referències

* ↑ Aguilera, M. Rhipidomys macconnelli. UICN 2016. Llista Vermella d'espècies amenaçades de la UICN, edició 2016, consultada el 26 abril 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 253-254. ISBN 978-0801893049.
# Una llaminadura

Una llaminadura (títol original en francès Une gourmandise) és una novel·la de l'escriptora francesa Muriel Barbery, escrita i publicada el 2000 en el segell Gallimard. Es va traduir al català gràcies a l'èxit que va tenir L'elegància de l'eriçó; la traducció va anar a càrrec d'Anna Torcal i Salvador Company i va sortir a la col·lecció El Balancí d'Edicions 62, amb el número 615. La primera edició en català és del maig de 2009.

## Argument

La novel·la se situa en un temps anterior a L'elegància de l'eriçó, però en el mateix edifici, situat a la rue Grenelle, número 7, de París. En aquesta novel·la, però, el protagonista és Pierre Arthens, que viu al quart pis i és un crític gastronòmic de reconegut prestigi però també de reconegut mal caràcter, superb, implacable i mancat de sentiments. Arthens s'està morint i en l'agonia intenta recordar el gust perfecte en els múltiples àpats que ha fet com a crític i com a persona durant la seva vida. Recorda tant els repassos familiars, com els que ha fet en restaurants i lluny de casa, en les situacions més curioses.
Els records d'Arthens es van intercalant amb les opinions que tenen d'ell altres persones, en el que és una novel·la coral. Així anem descobrint quina és l'opinió que Pierre Arthens desperta en els familiars que han anat a passar al pis les últimes hores del protagonista, però també altres persones i animals que l'envolten. En general, és una persona força mal considerada, sobretot pels familiars més directes.
Finalment, en els últims sospirs de vida, Arthens és capaç de recordar el veritable plaer, allò que realment el podia haver fet feliç, però que ja és tard per tornar-hi.
Cal destacar que és una novel·la molt ben treballada, amb un llenguatge ric i precís, amb unes descripcions dels aliments i dels gustos d'allò més acurats. L'autora va fer un treball mil·limètric i amb uns resultats d'allò més interessants.

## Referències

* ↑ Crítica a l'edició francesa a babelio.com
* ↑ Una llaminadura, Edicions 62, 2009
* ↑ La vida dels elfs, de Muriel Barbery per Marta Gil, nosaltresllegim.cat

## Enllaços externs

* Una Llaminadura a Google Books
# Isaivani

Isaivani (Royapuram) és una cantant índia que s'ha fet un lloc en la música d'estil gaana, que havia estat un espai dominat per homes.

## Biografia

La seva infantesa la va passar a la zona de Royapuram de Chennai. Va començar a cantar amb sis anys amb el seu pare, D. Sivakumar, un músic autodidacte que cantava i tocava el teclat en espectacles de música lleugera. El seu pare sempre l'ha animat a seguir cantant.
El 2016 va conèixer l'estil ganna amb els cantants Palani i Ulaganathan i el va començar a cantar, incloent-lo als seus concerts quan el públic li ho demanava. Veure que una noia cantava en un estil que fins al moment només era d'homes va causar impacte. Malgrat això, va deixar la música i va començar a treballar en una empresa perquè no es guanyava la vida.
Tot va canviar quan la cantant Gaana Sabesh Solomon li va parlar de la banda de Pa Ranjith el 2017, un grup que s'acabaria anomenant Casteless Collective. Isaivani s'hi va unir després de participar en una audició, i va esdevenir l'única cantant femenina de la banda i de les poques dones que canten gaana. Algunes de les cançons que l'han fet cèlebre amb aquesta banda són «Beef Song» i «I sorry Ayyappa». L'estil de les cançons d'Isaivani amb Casteless Collective barregen gèneres com el blues i el jazz, el rap i el hip hop però sempre amb el gaana, una barreja de gèneres que es pot apreciar a la seva cançó «Jai Bhim Ambedkar».
Figura a la llista de les 100 Dones de la BBC, anunciada el 23 de novembre de 2020.

## Referències

* 1 2 3 4 Muralidharan, Kavitha «The girl who has made it big in the male-dominated world of gaana» (en Indian English). The Hindu, 26-11-2020. ISSN: 0971-751X.
* 1 2 3 4 «Gaana singer Isaivani of The Casteless Collective on BBC's '100 Women 2020 list'» (en anglès), 24-11-2020. [Consulta: 6 desembre 2020].
* ↑ «BBC 100 Women 2020: Who is on the list this year?» (en anglès-gb). BBC News, 23-11-2020 [Consulta: 23 novembre 2020].
# Turac ventreblanc

El turac ventreblanc o turac de ventre blanc (Criniferoides leucogaster) és una espècie d'ocell de la família dels musofàgids (Musophagidae) que habita boscos i sabanes de l'Àfrica oriental, des d'Etiòpia i Somàlia, cap al sud, fins al centre i nord-est de Tanzània. Tradicionalment inclòs al gènere Corythaixoides, segons la classificació del HBC Alive 2017 seria l'única espècie del gènere Criniferoides.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ Turac de ventre blanc al TERMCAT Rev. 16/08/2012
# Nemesis (novel·la)

Nemesis és una novel·la de ciència-ficció escrita per Isaac Asimov i publicada el 1989, tres anys abans de la seva mort. La novel·la està relacionada amb la història futura que ell va intentar integrar en els seus últims anys, connectant diverses idees de novel·les anteriors i posteriors, incloent la intel·ligència no humana, planetes sensibles (Erythro) i motors de rotor (Fantastic Voyage II: Destination Brain). En el context de l'Univers de la Fundació d'Asimov, és esmentat mil·lennis després com "una llegenda".

## Argument

La novel·la es desenvolupa en l'era de l'inici dels viatges interestel·lars (segle XXIII). Els habitants de Rotor, una colònia establerta en un asteroide, utilitzen la "hiper-assistència", una tecnologia que permet viatjar a la velocitat de la llum, per moure-la des de la seva òrbita terrestre a la nana vermella Nemesis, acabada de descobrir per l'astrònoma Eugenia Insigna Fisher. Un cop allà, és posada en òrbita al voltant del satèl·lit natural Erythro. Mentrestant, a la Terra, la física Tessa Anita Wendel desenvolupa la tecnologia que permetrà els viatges superlumínics i que obrirà la Galàxia a l'exploració humana (i podria posar fi a l'aïllament de Rotor).
En la història també es relata la ruptura i retrobament d'una família (Insigna i la seva filla Marlene es van quedar a Rotor mentre que el pare Crile Fisher va tornar a la Terra i va iniciar una relació amb Wendel), el descobriment que els bacteris que habiten en Erythro formen un únic organisme capaç de comunicar-se telepàticament (per mitjà de Marlene) i l'intent de resoldre la catàstrofe que es preveu: Nemesis, en el seu moviment, passarà prou a prop del sistema solar per a desestabilitzar-i posar fi a la vida a la Terra.

## Referències

* ↑ Asimov, Isaac. Nemesis (en anglès). Doubleday, 1989. ISBN 978-0-385-24792-4.
* ↑ «Nemesis by Isaac Asimov» (en anglès). Penguin Random House. [Consulta: 8 gener 2020].
* ↑ Asimov, Isaac. Némesis (en castellà). Penguin Random House Grupo Editorial España, 2013-03-14. ISBN 978-84-9032-536-0.
* ↑ Asimov, Isaac. Nemesis (en anglès). Bantam, 1990. ISBN 978-0-7857-9657-2.

## Enllaços externs

* Nemesis Internet Speculative Fiction Database (ISFD)
* Nemesis Open Library
# Brian Currin

Brian Currin (20 de setembre de 1950) és un advocat sud-africà que va participar com a mediador internacional en els processos de pau d'Irlanda del Nord i Sud-àfrica.
Va exercir a Pretòria del 1977 fins al 1987, especialitzant-se en dret laboral, drets civils i drets humans, i ara treballa en mediació internacional en conflictes.
El 1994 va ser nomenat pel President de Sud-àfrica, Nelson Mandela, per a presidir una comissió de recerca sobre el període de l'apartheid, i va participar posteriorment en la creació de la Comissió de Veritat i Reconciliació. El 1987 va fundar la Direcció Nacional d'Advocats pels Drets Humans que va dirigir durant vuit anys.
Ha treballat a Sri Lanka, Rwanda i Orient Mitjà, en els processos de transició política. Currin copresideix la Comissió de Revisió de Sentències a Irlanda del Nord, que decideix sobre la posada en llibertat dels presos que han comès delictes relacionats amb el terrorisme.
El 2010 va intervenir en l'anomenada Declaració de Brussel·les, actuant com facilitador de l'esquerra abertzale, en la qual diverses personalitats internacionals, entre elles quatre Premis Nobel de la Pau, van demanar a l'organització armada Euskadi Ta Askatasuna (ETA) l'abandonament definitiu de les armes i la seva verificació internacional.

## Referències

* ↑ «Brian Currin, profile», South Africa History Archive (en inglés), consulta: 7 de septiembre de 1910.
* ↑ «The members of Sentence Review Comissioners» Arxivat 2010-10-19 a Wayback Machine., Sentence Review Comissioners (en inglés), consulta: 7 de septiembre de 2010.
* ↑ «Brian Currin, el Sinn Fein, la Fundación Mandela y los mediadores irlandeses», El País, 7 de septiembre de 2010, consulta: mismo día.
# Oxymycterus hispidus

Oxymycterus hispidus és una espècie de mamífer rosegador de la família dels cricètids pròpia de Sud-amèrica. Viu a l'Argentina, el Paraguai i el Brasil.
És parasitat pel poll Hoplopleura misionensis i altres.
# Isaiah Thomas

* No s'ha de confondre amb Isiah Thomas.
Isaiah Thomas (Tacoma, Washington, el 7 de febrer de 1989) és un jugador de bàsquet professional estatunidenc que pertany a la plantilla dels Washington Wizards de l'NBA. Amb 1,75 metres d'alçada, juga en la posició de base.
Al llarg de la seva carrera professional ha jugat pels Phoenix Suns, Boston Celtics, Cleveland Cavaliers, Denver Nuggets, Los Angeles Lakers i Washington Wizards.

## Carrera universitària

Thomas va assistir a SavageCurtis Senior High School a University Place, Washington, fins als 16-17 anys, i després es va traslladar a South Kent School a South Kent, Connecticut, va repetir a causa del baix rendiment acadèmic. Es va graduar a la South Kent School el 2008. Al Curtis, Thomas va obtenir una mitjana de 31,2 punts com a menor. El 20 d'abril de 2006 va anunciar la seva intenció de signar amb University of Washington.

## Referències

* ↑ «Huskies - Isaiah Thomas es declarà jugar al bàsquet per Huskies». Seattle Times. [Consulta: 13 abril 2016].
* ↑ «Esports - Curtis 'Isaiah Thomas és probable que triï UW». Seattle Times. Arxivat de l'original el 2012-09-26. [Consulta: 13 abril 2016].

## Enllaços externs

* Fitxa de Thomas a NBA.com
* NBA prospect profile
* Fitxa d'Isaiah Thomas a ultimatenba.com
# Llista de rellotges de sol del Pallars Sobirà

Llista de rellotges de sol instal·lats de forma permanent en espais públics de la comarca del Pallars Sobirà.

## Alt Àneu

| Nom | Descripció | Localització | Coordenades | Fitxa | Imatge |
| Refugi del Cap del Port, Bonaigua, Alt Àneu | | Alt Àneu Carretera C-28 | 42° 39′ 50″ N, 0° 58′ 50″ E﻿ / ﻿42.663955°N,0.980472°E﻿ / 42.663955; 0.980472 | | Refugi del Cap del Port, façana meridional, Àlt Àneu (Pallars Sobirà) |
# Niviventer langbianis

Niviventer langbianis és una espècie de mamífer rosegador de la família dels múrids. Viu a altituds d'entre 200 i 2.800 msnm a l'Índia, Laos, Myanmar, Tailàndia, el Vietnam i la Xina. Es tracta d'un animal arborícola. El seu hàbitat natural són els boscos de diferents tipus. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, langbianis, significa 'de Lang Bian' en llatí.

## Referències

* ↑ Aplin, K. et al. Niviventer langbianis. UICN 2016. Llista Vermella d'espècies amenaçades de la UICN, edició 2016, consultada el 19 març 2018.
* ↑ Entrada «Niviventer» d'Animalia (en anglès).
# Newberyita

La newberyita és un mineral de la classe dels fosfats. Rep el nom en honor de James Cosmo Newbery (Livorno, Itàlia, 28 de juny de 1843 – East St. Kilda, Victòria, 1r de maig de 1895), qui va descobrir el mineral.

## Característiques

La newberyita és un fosfat de fórmula química Mg(HPO₄)·3H₂O. Cristal·litza en el sistema ortoròmbic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la newberyita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, brassita, fosforrösslerita, rösslerita, metaswitzerita, switzerita, lindackerita, ondrušita, veselovskýita, pradetita, klajita, bobierrita, annabergita, arupita, barićita, eritrita, ferrisimplesita, hörnesita, köttigita, manganohörnesita, parasimplesita, vivianita, pakhomovskyita, simplesita, cattiïta, koninckita, kaňkita, steigerita, metaschoderita, schoderita, malhmoodita, zigrasita, santabarbaraïta i metaköttigita.

## Formació i jaciments

Va ser descoberta a les coves de Skipton, situades al mont Widderin, a la localitat de Skipton, a Corangamite Shire (Victòria, Austràlia). Tot i tractar-se d'una espècie no gaire habitual ha estat descrita en tots els continents del planeta, inclosa l'Antàrtida.

## Referències

* ↑ «Newberyite» (en anglès). Mindat. [Consulta: 9 desembre 2019].
# Abudefduf trilineatus

Abudefduf trilineatus és una espècie de peix de la família dels pomacèntrids i de l'ordre dels perciformes.

## Referències

* ↑ ITIS
# Brian Cox

Brian Cox és el nom dels següents personatges:
* Brian Cox (actor), Sir (n. 1946), actor escocès
* Brian Cox (físic) (n. 1968), físic anglès i professor de física de partícules
* Bryan-Michael Cox (n. 1977), productor musical i compositor estatunidenc
# Obersoultzbach

Obersoultzbach (en alsacià Owersulzbach) és un municipi francès, situat a la regió del Gran Est, al departament del Baix Rin. L'any 1999 tenia 398 habitants.
Forma part del cantó de Bouxwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 334 | 348 | 359 | 355 | 378 | 398 |

## Administració

Llista d'alcaldes :
| Període | Identitat | Partit |
| 2001- | Richard Muller | |
# Isak Collijn

Isak Gustaf Alfred Collijn (17 de juliol de 1875 - 28 de març de 1949) fou un bibliògraf i editor suec.
Es va matricular com a estudiant el 1893, i es va graduar amb una llicenciatura en filosofia el 1902, amb el tractat Les suffixes toponymiques dans les langues française et provençale. Va treballar com a professor a Universitat d'Uppsala el 1905, i com a cap de la biblioteca d'aquesta universitat el 1910. El 1914, va començar l'edició periòdica per bibliotecaris Nordisk tidsskrift för bok- och biblioteksväsen.
Fou cosí de Ludvig Collijn.

## Referències

* ↑ «Collijn, Isak Gustaf Alfred». A: Nordisk familjebok (en swedish). 35. Stockholm: Nordisk familjeboks tryckeri, 1923, p. 146–47.
* ↑ «Förord till den elektroniska utgåvan» (en suec). Project Runeberg. [Consulta: 31 maig 2011].
# Newberry (Carolina del Sud)

Newberry és una població dels Estats Units a l'estat de Carolina del Sud. Segons el cens del 2000 tenia 10.580 habitants.

## Demografia

Segons el cens del 2000, Newberry tenia 10.580 habitants, 3.970 habitatges i 2.528 famílies. La densitat de població era de 621,8 habitants/km².
Dels 3.970 habitatges en un 29,7% hi vivien nens de menys de 18 anys, en un 36,5% hi vivien parelles casades, en un 22,3% dones solteres, i en un 36,3% no eren unitats familiars. En el 31,7% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,3% tenia menys de 18 anys, un 14,9% entre 18 i 24, un 25,5% entre 25 i 44, un 18,6% de 45 a 60 i un 17,6% 65 anys o més.
L'edat mediana era de 34 anys. Per cada 100 dones de 18 o més anys hi havia 81,6 homes.
La renda mediana per habitatge era de 27.064 $ i la renda mediana per família de 33.490 $. Els homes tenien una renda mediana de 28.681 $ mentre que les dones 20.887 $. La renda per capita de la població era de 14.389 $. Entorn del 23,8% de les famílies i el 28% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Newberry». American Fact Finder. Oficina del Cens dels Estats Units, 12-01-2010.
# Niviventer huang

Niviventer huang és una espècie de mamífer rosegador de la família dels múrids. Viu a Cambodja, Laos, Tailàndia, el Vietnam i el sud-est de la Xina, cosa que en fa l'espècie de Niviventer més estesa d'Indoxina. Anteriorment era considerada una subespècie de N. fulvescens, de la qual fou separada basant-se en anàlisis morfològiques i genètiques.

## Referències

* ↑ Balàkirev, A. I.; Abràmov, A. V.; Rojnov, V. V. «Taxonomic revision of Niviventer (Rodentia, Muridae) from Vietnam: a morphological and molecular approach» (en anglès). Russian Journal of Theriology, 10, 1, 2012, pàg. 1-26. DOI: 10.15298/rusjtheriol.10.1.01. ISSN: 1682-3559.